Kristjan Kombe

Kristjan Kombe (sündinud 28. märtsil 2000 Kuressaares) on Eesti jäähokimängija (keskründaja või vasak ääreründaja). Ta mängib Soome kõrgliigaklubis KalPa.

Viieaastasena kolis ta Soome."Kuressaarest pärit hokimees sihib Soome kõrgliigat". saartehaal.ee. 4.12.2018. Vaadatud 21.12.2021 Jäähokit hakkas ta mängima Kangasala Kisas, liitudes hiljem Tampere Ilvesega ja seejärel Hämeenlinna Pallokerhoga (HPK). Hooajal 2016–17 debüteeris ta HPK-i kuni 20-aastaste võistkonnas ja hooajal 2018–19 HPK-i põhimeeskonnas Soome kõrgliigas.https://www.eliteprospects.com/player/339172/kristjan-kombe (vaadatud 21.12.2021) Hooajal 2018–19 oli Kombe HPK kuni 20-aastaste võistkonna resultatiivseim mängija (10+26).https://www.eliteprospects.com/team/2468/hpk-u20/2018-2019?tab=stats (vaadatud 21.12.2021) Esimese värava lõi ta Soome kõrgliigas 9. jaanuaril 2021 mängus Vaasa Sporti vastu.https://old.liiga.fi/en/pelaajat/33388168/kombe-kristjan/ottelu-ottelulta (vaadatud 21.12.2021)

2021. aasta mais sõlmis ta lepingu KHL-i klubiga Jokerit."KIVISTÖ JATKAA, NELJÄLLE UUDELLE PELAAJALLE KAHDEN SUUNNAN SOPIMUKSET". jokerit.com. 3.5.2021. Vaadatud 21.12.2021 Hooajal 2020–21 asus ta mängima Soome esiliigas Jokerite noorteklubis Kiekko-Vantaa. Jokerite meeskonnas debüteeris Kombe KHL-is 20. detsembril 2021 mängus Moskva CSKA vastu ja lõi selles mängus kohe ka värava."VIDEO | Vägev! Eesti hokimees Kristjan Kombe viskas KHLi debüüdil värava". sport.delfi.ee. 20.12.2021. Vaadatud 21.12.2021

Hooajal 2021/22 mängis Kombe Kiekko-Vantaas ja hooajal 2022/23 samuti Soome esiliigasse kuuluvas klubis Kiekko-Pojat.

Hooaja 2024/25 sõlmis ta lepingu Soome kõrgliigaklubiga KalPa. Lepingu pikkus on 1+2 aastat."Mäenpää, Kantner, Mattila – KalPa iskee kauteen 2024-25 vahvalla joukkueella!". kalpa.fi. Vaadatud 13.9.2024"Eesti hokikoondislane Kombe hakkab mängima Soome kõrgliigas". sport.err.ee. Vaadatud 13.9.2024

Kombe mängis Eesti kuni 18-aastaste ja Soome kuni 20-aastaste jäähokikoondises. 2019. aastal mängis ta Eesti kuni 20-aastaste koondisega juunioride meistrivõistluste I divisjoni B-alagrupis. Kombe oli turniiril koondise kapten ning viie mänguga lõi ta kaks väravat ja andis kaks väravasöötu. Eesti jäähokikoondises debüteeris ta 2021. aastal Balti riikide ühisel jäähokiturniiril Baltic Challenge Cup, kus lõi kolme mänguga kaks väravat ja andis ühe väravasöödu.

 Viited 

 Välislingid 
 Kristjan Kombe KHL.ru lehel
 Kristjan Kombe hockeydb.com lehel
 "KHL-i klubiga lepingu sõlminud Eesti hokimees alustab ettevalmistust Jokeriti juures". sport.err.ee, 15. mai 2021

Kategooria:Eesti jäähokimängijad
Kategooria:HPK mängijad
Kategooria:Jokerite mängijad
Kategooria:KalPa mängijad
Kategooria:Eestlased Soomes
Kategooria:Sündinud 2000